**Noteikumu projekta „Kārtība, kādā piešķir un izmaksā bērna adopcijas pabalstu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši Ministru kabineta (turpmāk – MK) 2019.gada 8.februāra sēdes lēmumam (protokols Nr.6, 1.§., 3.punkts) atbalstīts Labklājības ministrijas prioritārais pasākums “Adopcijas atbalsta pilnveidošana”, kas paredz ieviest jaunu atbalsta veidu personām, kuras adoptējušas bērnu no ārpusģimenes aprūpes – bērna adopcijas pabalstu. Finansējums šim pasākumam ir iekļauts likumprojektā “Par valsts budžetu 2019.gadam” (atbalstīts MK sēdē š.g. 5.martā), kā arī šī pasākuma ieviešanai ir izstrādāts likumprojekts “Grozījumi Valsts sociālo pabalstu likumā” (atbalstīts MK sēdē š.g. 26.februārī), kas iekļauts budžetu pavadošajā likumprojektu paketē. Lai nodrošinātu jaunā pabalsta ieviešanu, ir nepieciešams pieņemt MK noteikumus. Noteikumu projekts “Kārtība, kādā piešķir un izmaksā bērna adopcijas pabalstu” (turpmāk – noteikumu projekts) paredz noteikt kārtību, kādā piešķir un izmaksā bērna adopcijas pabalstu, tā apmēru un pārskatīšanas kārtību. Noteikumu projekts stāsies spēkā 2019.gada 1.jūlijā. |
|   **I. Tiesību akta projekta izstrādes nepieciešamība** |
| 1. | Pamatojums | MK 2019.gada 8.februāra sēdē (protokols Nr.6, 1.§., 3.punkts) atbalstīts informatīvais ziņojums "Par fiskālo telpu palielinošiem pasākumiem un izdevumiem prioritārajiem pasākumiem valsts budžetam 2019.gadam”, tai skaitā pielikumā minētais Labklājības ministrijas prioritārais pasākums “Adopcijas atbalsta pilnveidošana”. Finansējums tam iekļauts likumprojektā “Par valsts budžetu 2019.gadam”. Labklājības ministrijas izstrādātais likumprojekts “Grozījumi Valsts sociālo pabalstu likumā” (turpmāk – Likums), kurš iekļauts budžeta paketē, paredz ieviest papildus finansiālu atbalstu adoptētājiem.Atbilstoši Likumam no 2019.gada 1.jūlija tiks ieviests jauns atbalsta mehānisms adoptētājiem pēc tiesas sprieduma par adopcijas apstiprināšanu spēkā stāšanās, proti, bērna adopcijas pabalsts, ko ir paredzēts izmaksāt personām, kuras ir adoptējušas ārpusģimenes aprūpē ievietotu bērnu.Attiecīgi Valsts sociālo pabalstu likums tiek papildināts ar 8.2 pantu, kura ceturtajā daļā ir deleģējums MK noteikt šī pabalsta piešķiršanas, izmaksas un pārskatīšanas kārtību, kā arī šā pabalsta apmēru. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā ģimeņu un iedzīvotāju kopumā zemo materiālo nodrošinātības līmeni, daudzas personas ir paudušas gatavību kļūt par adoptētājiem, taču viņas nav pilnībā pārliecinātas, vai spēs uzņemt savā ģimenē ārpusģimenes aprūpē esošu bērnu finansiālu apsvērumu dēļ (jo īpaši, ja ģimenē jau ir savi bioloģiskie bērni), lai gan personām piemīt atbilstošas spējas, prasmes un zināšanas bērnu aprūpē. Līdz ar to ir veicināma šādu personu kļūšana par adoptētājiem, sniedzot papildus finansiālu atbalstu no valsts puses.Adopcija ir viens no iespējamiem variantiem bāreņu un bez vecāku gādības palikušo bērnu aprūpei, ja tiem nav iespējas atgriezties bioloģiskajā ģimenē, tādā veidā nodrošinot iespēju bērnam iegūt nepieciešamo ģimenisko vidi, kas ir pamats bērna pilnvērtīgai attīstībai ilgtermiņā. Saskaņā ar Civillikuma [162.panta](https://likumi.lv/ta/id/225418-civillikums#p162) otro daļu nepilngadīgu bērnu var adoptēt, ja pirms adopcijas apstiprināšanas viņš ir atradies adoptētāja aprūpē un uzraudzībā un ir konstatēta bērna un adoptētāja savstarpējā piemērotība, kā arī ir pamats uzskatīt, ka adopcijas rezultātā starp adoptētāju un adoptējamo izveidosies patiesas bērna un vecāka attiecības.Personai vai ģimenei, kura ņēmusi bērnu pirms adopcijas aprūpē vai ir adoptējusi bērnu, pienākas ģimenēm ar bērniem paredzētie valsts sociālās apdrošināšanas pabalsti (atkarīgi no individuālajām sociālās apdrošināšanas iemaksām un kompensē personai darbā gūstamos ienākumus) un valsts sociālie pabalsti (universāls valsts atbalsts naudas izmaksu veidā pie noteiktām iedzīvotāju grupām piederīgām personām situācijās, kad ir nepieciešami papildu izdevumi vai kad šīs personas nespēj gūt ienākumus un kad nav paredzēta kompensācija no valsts sociālās apdrošināšanas sistēmas).Tāpat gan pirms, gan pēc adopcijas apstiprināšanas tiesā adoptētāji vienlaikus ar vispārīgajiem ģimenēm ar bērniem paredzētajiem pabalstiem ir tiesīgi saņemt arī īpaši adoptētājiem paredzētu atbalstu. Pirmsadopcijas aprūpes periodā adoptētājam ir tiesības saņemt atlīdzību par adoptējamā bērna aprūpi, uzturnaudu vai pabalstu bērna uzturam un aprūpei, kā arī šis periods tiek ieskaitīts personas sociālās apdrošināšanas stāžā pensiju, invaliditātes un bezdarba apdrošināšanai. Savukārt pēc adopcijas apstiprināšanas tiesā adoptētājam ir tiesības saņemt vienreizēju atlīdzību par bērna adopciju, kā arī paternitātes pabalstu, ja adoptētais bērns ir vecumā līdz 3 gadiem (atbilstoši Darba likuma 155.panta piektajai daļai – ģimenē, kura adoptējusi bērnu vecumā līdz trim gadiem, vienam no adoptētājiem piešķir 10 kalendāra dienas ilgu atvaļinājumu). Jāatzīmē, ka 2019.gada 7.martā Saeimā ir pieņemts 1.lasījumā likumprojekts “Grozījumi likumā “Par maternitātes un slimības apdrošināšanu”” (Saeimas reģ. Nr.195/Lp13), ar kuru paredzēts noteikt, ka pēc adopcijas apstiprināšanas tiesā adoptētājam būs tiesības saņemt paternitātes pabalstu, ja adoptētais bērns ir vecumā līdz 18 gadiem (vienlaikus Saeima atbalstījusi 1.lasījumā arī grozījumus Darba likumā, kas paredz attiecīga atvaļinājuma piešķiršanu).Pēdējo divu gadu laikā ir ievērojami palielināts atbalsts tieši pirmsadopcijas aprūpes periodā, lai veicinātu bērnu uzaugšanu ģimenē un sekmētu bērnu ātrāku un veiksmīgāku integrāciju jaunajā ģimenē, ļaujot adoptētājam pirmsadopcijas aprūpes laikā atrasties atvaļinājumā un pilnvērtīgi veltīt laiku un uzmanību bērnam.  Lai gan izšķiršanās par bērna adopciju ir pašu potenciālo vecāku griba un izvēle, kā arī veids, kā personas var palīdzēt grūtībās nonākušajiem bērniem, vienlaikus īstenojot dzīvē savas prasmes un vēlmes bērnu audzināšanā, tomēr valsts uzdevums ir atbalstīt adoptētājus un sekmēt adopciju skaita palielināšanos, īpaši vecāku bērnu adopciju (ņemot vērā, ka Latvijas adoptētāji pārsvarā vēlas adoptēt jaunāka vecuma bērnus).  Labklājības ministrija jau vairākus gadus pakāpeniski īsteno Koncepcijā “Par adopcijas un ārpusģimenes aprūpes sistēmas pilnveidošanu” paredzētos pasākumus (apstiprināta ar MK 2015.gada 9.marta rīkojumu Nr.114) paredzētos pasākumus, t.sk. pilnveidojot adoptētājiem sniegto atbalstu, lai sniegtu nepieciešamo palīdzību bērna aprūpes ģimeniskā vidē nodrošināšanai. Tādējādi no 2017.gada vienam no adoptētājiem, kurš adoptējis ārpusģimenes aprūpē esošu bērnu vecumā līdz trim gadiem, pašreiz atbilstoši Darba likumam piešķirto 10 kalendāra dienu atvaļinājumu apmaksā 80% apmērā no personas vidējās apdrošināšanas iemaksu algas. Šobrīd adoptētājam pēc tiesas sprieduma par adopcijas apstiprināšanu spēkā stāšanās VSAA no valsts pamatbudžeta līdzekļiem piešķir vienreizēju atlīdzību par adopciju. Atlīdzību par adopciju izmaksā par katru adoptēto bērnu, kurš atradies ārpusģimenes aprūpē, tādā apmērā, kāds bija noteikts dienā, kad stājās spēkā tiesas spriedums par adopcijas apstiprināšanu. Atlīdzību piešķir saskaņā ar [Valsts](http://likumi.lv/doc.php?id=68483) sociālo pabalstu likuma 8.1 pantu un MK [2009.gada 22.decembra noteikumiem Nr.1533 “Kārtība, kādā piešķir un izmaksā atlīdzību par bērna adopciju”.](http://likumi.lv/doc.php?id=202682) Atlīdzības par bērna adopciju apmērs ir 1422,87 *euro*, un tas nav pārskatīts kopš ieviešanas 2004.gadā.Lai veicinātu ārpusģimenes aprūpē esošo bērnu adopciju, kā arī nodrošinātu veiksmīgu bērna adaptēšanos ģimenē un nodrošinātu papildu atbalsta sniegšanu, Likums paredz no 2019.gada 1.jūlija ieviest jaunu atbalsta mehānismu adoptētājiem pēc tiesas sprieduma par adopcijas apstiprināšanu spēkā stāšanās, proti, bērna adopcijas pabalstu. Šo pabalstu paredzēts piešķirt par katru adoptēto bērnu, kurš iepriekš atradies ārpusģimenes aprūpē, līdz bērns sasniedz 18 gadu vecumu. Likumā iekļautie Valsts sociālo pabalstu likuma pārejas noteikumi nosaka, ka gadījumā, ja tiesas spriedums par adopcijas apstiprināšanu ir stājies spēkā līdz 2019.gada 30.jūnijam, bērna adopcijas pabalstu vienam no adoptētājiem no Likuma spēkā stāšanās piešķirs līdz laikam, kad no ārpusģimenes aprūpes adoptētais bērns sasniegs 18 gadu vecumu.Atbilstoši Likuma 8.2 panta ceturtajā daļā, 15.panta pirmajā daļā un 17.panta pirmajā un otrajā daļā noteiktajam deleģējumam tiesiskā regulējuma mērķis ir noteikt bērna adopcijas pabalsta apmēru, tā piešķiršanas, pārskatīšanas un izmaksāšanas kārtību. Noteikumu projektā regulēti šādi jautājumi saistībā ar bērna adopcijas pabalstu:1. Bērna adopcijas pabalstu paredzēts piešķirt vienam no bērna vecākiem (adoptētājiem) par katru adoptēto bērnu, kurš atradies ārpusģimenes aprūpē, līdz bērns sasniedz 18 gadu vecumu. Pabalsts no 2019.gada 1.jūlija tiks piešķirts arī tiem vecākiem, kuri bērnus būs adoptējuši līdz šim termiņam, un tas tiks izmaksāts līdz dienai, kad bērns sasniegs 18 gadu vecumu. Savukārt minētā pabalsta izmaksu pārtrauks gadījumā, ja bērns ievietots valsts, pašvaldības vai privātā bērnu aprūpes un audzināšanas iestādē un atrodas pilnā tās apgādībā vai nodots audzināšanā audžuģimenē vai aizbildnībā. Papildus tam šī pabalsta izmaksu pārtrauks arī gadījumos, ja bērna personisko interešu aizstāvībai pieņemts bāriņtiesas īpašs lēmums par pabalsta izmaksas pārtraukšanu pabalsta saņēmējam, kā arī gadījumos, ja pabalsta saņēmējam tiek pārtrauktas vai atņemtas konkrētā adoptētā bērna aizgādības tiesības. 2. Nosakot bērna adopcijas pabalsta apmēru, tiek ņemti vērā bērna uzturēšanas izdevumi, kas ietver gan bērna pamatvajadzību, gan dažādu citu aktivitāšu, piemēram, pasākumu bērna garīgai un fiziskai attīstībai, interešu izglītības, pulciņu, transporta izdevumu utml. nodrošināšanu. Bērna adopcijas pabalsta apmērs tiek noteikts, ņemot vērā bērna pamatvajadzības, t.i. ēdiens, apģērbs, mājoklis, veselības aprūpe, obligātā izglītība. Tā kā atkarībā no bērna vecuma vidējās izmaksas katrai no minētajām izdevumu pozīcijām var atšķirties, piemēram, skolas vecuma bērnu uzturēšanai sakarā ar izdevumiem mācību līdzekļu un mācību procesam nepieciešamā inventāra iegādei ir vajadzīgi lielāki līdzekļi, bērna adopcijas pabalsta apmērs jānosaka atšķirīgs. Bērna pamatvajadzību nodrošināšana atbilst MK noteiktajam minimālo uzturlīdzekļu apmēram. Atbilstoši Ministru kabineta 2013.gada 15.janvāra noteikumiem Nr.37 “Noteikumi par minimālo uzturlīdzekļu apmēru bērnam” šis apmērs ir:1) katram bērnam no viņa piedzimšanas līdz 7 gadu vecuma sasniegšanai – 25 % apmērā no Ministru kabineta noteiktās minimālās mēneša darba algas (107,5 euro mēnesī, ja minimālā alga ir 430 euro);2) katram bērnam no 7 gadu vecuma sasniegšanas līdz 18 gadu vecuma sasniegšanai – 30 % apmērā no Ministru kabineta noteiktās minimālās mēneša darba algas (129 euro mēnesī, ja minimālā alga ir 430 euro).Bērna adopcijas pabalstu par visu mēnesi, kurā bērns sasniedz 7 gadu vecumu, izmaksā lielākajā - 30 % apmērā no Ministru kabineta noteiktās minimālās mēneša darba algas.Noteikumu projekts paredz, ka pabalstu apmēru pēc labklājības ministra ierosinājuma MK varēs pārskatīt atbilstoši valsts budžeta iespējām, izvērtējot ekonomisko situāciju valstī un ņemot vērā Centrālās statistikas pārvaldes noteikto vidējo faktisko patēriņu cenu indeksu. 3. Bērna adopcijas pabalstu piešķirs un izmaksās Valsts sociālās apdrošināšanas aģentūra (turpmāk – VSAA) uz personas iesnieguma pamata. Pēc VSAA pieprasījuma persona pabalsta pieprasījumam pievieno tiesas spriedumu par adopcijas apstiprināšanu, ja spriedums stājies spēkā līdz 2010.gada 19.maijam[[1]](#footnote-1) un tiesa VSAA to nav iesniegusi. Šo pabalsta pieprasījumu persona VSAA varēs iesniegt gan personiski, vēršoties jebkurā VSAA nodaļā vai vienotajā valsts un pašvaldību klientu apkalpošanas centrā, gan nosūtot pa pastu, gan arī elektroniski elektroniska dokumenta formā atbilstoši normatīvajiem aktiem par elektronisko dokumentu noformēšanu (ar drošu elektronisko parakstu un laika zīmogu vai izmantojot banku autentifikācijas līdzekļus valsts pārvaldes pakalpojumu portālā www.latvija.lv) vai elektroniski, izmantojot oficiālo elektronisko adresi. Iesniedzot pieprasījumu pabalsta piešķiršanai, varēs izmantot VSAA tīmekļvietnē (www.vsaa.lv) ievietoto veidlapu.4. Pieprasījumu par bērna adopcijas pabalsta piešķiršanu VSAA izskatīs un lēmumu pieņems Administratīvā procesa likumā noteiktajā termiņā un kārtībā - mēneša laikā pēc pieprasījuma saņemšanas. Tāpat atbilstoši Administratīvā procesa likumā noteiktajam lēmums par pabalsta piešķiršanu vai par atteikumu piešķirt pabalstu tiks paziņots un stāsies spēkā. Ja VSAA vainas dēļ pabalsta saņēmējam bērna adopcijas pabalsts nebūs izmaksāts noteiktajā termiņā vai apmērā, attiecīgo summu viņam izmaksās nākamajā kalendārā mēnesī pēc dienas, kad konstatēta pieļautā kļūda. Pabalsts katrai personai tiek izmaksāts līdz VSAA lēmumā norādītajam izmaksas datumam. Izmaksas datumu nevar mainīt. Nosakot piešķirtā pakalpojuma izmaksas datumu, VSAA informācijas sistēma analizē maksājumu skaitu konkrētajos datumos un nosaka to izmaksas datumu, kurā maksājumu skaits ir mazāks. VSAA katru mēnesi veic vairāk nekā 800 tūkstošus VSAA piešķirto pensiju un pabalstu maksājumu, izmantojot Valsts kases un starpbanku norēķinu sistēmas pakalpojumus. Lai nodrošinātu maksājumu nosūtīšanu izpildei Valsts kasē darba laikā un neradītu maksājumu izpildes traucējumus citiem starpbanku norēķinu sistēmas dalībniekiem, VSAA ierobežo maksājumu skaitu vienā darba dienā un izlīdzina maksājumu skaitu mēneša robežās.5. Noteikumi stāsies spēkā 2019.gada 1.jūlijā, bet bērna adopcijas pabalsta piešķiršanu un izmaksu par periodu no 2019.gada 1.jūlija VSAA uzsāks ne vēlāk kā no 2019.gada 1.oktobra. Ja pabalsts tiks pieprasīts vēlāk nekā pēc sešiem mēnešiem no noteikumu spēkā stāšanās dienas, atbilstoši Likuma 18.panta pirmajai daļai pabalstu piešķirs nevis no tiesību rašanās dienas, bet tikai par iepriekšējiem sešiem mēnešiem, skaitot no pabalsta pieprasīšanas dienas.  |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekta izstrādes laikā notika konsultēšanās ar VSAA. |
| 4. | Cita informācija | Nav |
|   **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tieši attiecas uz VSAA un tieši ietekmē 1250 adoptētājus, kuri ir adoptējuši bērnus no ārpusģimenes aprūpes.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums labvēlīgi ietekmēs personas, kuras ir tiesīgas saņemt bērna adopcijas pabalstu, tādējādi radot pozitīvu ietekmi uz šīm ģimenēm un adoptētajiem bērniem.Ņemot vērā, ka pieprasījumu bērna adopcijas pabalstam VSAA varēs iesniegt gan personiski, gan nosūtot pa pastu, gan arī elektroniski elektroniska dokumenta formā atbilstoši normatīvajiem aktiem par elektronisko dokumentu noformēšanu (ar drošu elektronisko parakstu un laika zīmogu, izmantojot banku autentifikācijas līdzekļus) vai elektroniski, izmantojot oficiālo elektronisko adresi, ir atvieglota pieprasījuma iesniegšanas kārtība VSAA.Noteikumu projekta rezultātā arī VSAA neradīsies jauni uzdevumi, proti, VSAA jau šobrīd veic adoptētāju, kuri ir adoptējuši bērnu no ārpusģimenes aprūpes, pieprasījumu izskatīšanu atlīdzības par bērna adopciju saņemšanai. Tādējādi VSAA vienlaikus izvērtēs adoptētāja tiesības saņemt gan atlīdzību par bērna adopciju, gan bērna adopcijas pabalstu. Līdz ar to neradīsies jaunas administratīvās izmaksas. Noteikumu projekts paredz, ka pēc VSAA pieprasījuma pabalsta pieprasītājs VSAA uzrāda tiesas sprieduma norakstu vai apliecinātu sprieduma noraksta kopiju, ar kuru personai ir apstiprināta ārpusģimenes aprūpē esoša bērna adopcija, tādējādi VSAA nav nepieciešams veikt papildu darbības, lai iegūtu papildu informāciju par personas tiesībām saņemt šo pabalstu. Paredzams, ka 1250 adoptētājiem būs tiesības saņemt bērna adopcijas pabalstu, taču nav zināms, vai visas šajā skaitā iekļautās personas vērsīsies VSAA ar pieprasījumu bērna adopcijas pabalsta saņemšanai.Bērna adopcijas pabalsta ieviešanu (informācijas sistēmu pielāgošanu) VSAA nodrošinās no iekšējiem resursiem iestādes budžeta ietvaros, nepiesaistot ārpakalpojumu, kas varētu radīt papildu izmaksas.  |
| 3. | Administratīvo izmaksu monetārs novērtējums | Noteikumu projekts šo jomu neskar, jo papildus jauni uzdevumi VSAA nerodas – personu pieprasījumu vērtēšana pabalstu piešķiršanai tika veikta līdz šim un arī tiks turpināta. Precīzu administratīvo izmaksu pieaugumu nav iespējams noteikt, jo nav zināms, cik personu vērsīsies VSAA ar pieteikumu saņemt bērna adopcijas pabalstu.  |
| 4. | Atbilstības izmaksu monetārs novērtējums | Nav |
| 5. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019.gads** | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi\*\*: | 296 234 013 | 0 | 301 746 961 | 0 | 304 579 932 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 296 234 013 | 0 | 301 746 961 | 0 | 304 579 932 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi\*\*: | 296 234 013 | 0 | 301 746 961 | 0 | 304 579 932 | 0 | 0 |
| 2.1. valsts pamatbudžetsLM 20.01.00 “Valsts sociālie pabalsti”, t.sk. | 296 234 013 | 0 | 301 746 961 | 0 | 304 579 932 | 0 | 0 |
| *Bērna adopcijas pabalsts* | *927 225* | *0* | *1 854 450* | *0* | *1 854 450* | *0* | *0* |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 | 0 | 0 |
| 5.1. valsts pamatbudžets | -0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 | 0 | 0 |
| *\*Atbilstoši LM apstiprinātajam maksimāli pieļaujamam valsts pamatbudžeta izdevumu apjomam 2019.-2021.gadam.**\*\* Atbilstoši Ministru kabineta 2019.gada 8.februāra sēdes protokollēmuma Nr.6 1.§ 3.punktam atbalstīts priekšlikums papildu finansējumam Labklājības ministrijas prioritārajam pasākumam “Adopcijas atbalsta pilnveidošana” (kods 18 2 P) 2019.gadā 927 225 euro apmērā un 2020.gadā un turpmāk ik gadu 1 854 450 euro apmērā. Papildu finansējums iekļauts LM apstiprinātajā maksimāli pieļaujamā valsts pamatbudžeta izdevumu apjomā 2019.-2021.gadā.* |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pasākumi tiks īstenoti Labklājības ministrijas pamatbudžeta apakšprogrammas 20.01.00 "Valsts sociālie pabalsti" ietvaros. Pasākumu īstenošana paredzēta no 2019.gada 1.jūlija.*Valsts pamatbudžeta i*zdevumi **Adopcijas atbalsta pilnveidošanai**:*2019.gadā 927 225 euro apmērā,**2020.gadā 1 854 450 euro apmērā,**2021.gadā un turpmāk 1 854 450 euro apmērā.*

|  |  |
| --- | --- |
|   | 2019.gads |
| **Pabalsta saņēmēju skaits., vid./mēn** | **1 250** |
| atlīdzības apmērs, vid.mēn.euro | 123.63 |
| **Izdevumi 2019.gadā** | 927 225 |
|  |  |
|   | 2020.gads |
| **Pabalsta saņēmēju skaits., vid./mēn** | **1 250** |
| atlīdzības apmērs, vid.mēn.euro | 123.63 |
| **Izdevumi 2020.gadā** | **1 854 450** |
|  |  |
|   | 2021.gads |
| **Pabalsta saņēmēju skaits., vid./mēn** | **1 250** |
| atlīdzības apmērs, vid.mēn.euro | 123.63 |
| **Izdevumi 2021.gadā** | **1 854 450** |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Finansējums iekļauts Labklājības ministrijai 2019., 2020. un 2021.gada maksimāli pieļaujamā valsts pamatbudžeta izdevumu apjomā un iekļauts likumprojektā “Par valsts budžetu 2019.gadam”. Prioritārā pasākuma īstenošana tiks nodrošināta Labklājības ministrijas valsts pamatbudžeta apakšprogrammas 20.01.00.” Valsts sociālie pabalsti” ietvaros. |
|   **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekta virzība ir tieši saistīta tikai ar valsts budžeta likumprojektu, un noteikumu projekts neprasa veikt izmaiņas citos spēkā esošajos tiesību aktos. |
|   **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrāde un virzība izriet no valsts budžeta likumprojekta un to pavadošā likumprojekta “Grozījumi Valsts sociālo pabalstu likumā” ietvaros plānotā jaunā adopcijas pabalsta ieviešanas un izmaksas.  |
| 2. | Sabiedrības līdzdalība projekta izstrādē | Nav attiecināms  |
| 3. | Sabiedrības līdzdalības rezultāti | Nav |
| 4. | Cita informācija | Nav |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Bērna adopcijas pabalsta piešķiršanu un izmaksu nodrošinās VSAA esošo funkciju ietvaros |
| 3. | Cita informācija | Nav  |

Labklājības ministre R.Petraviča

Zita.Mustermane@lm.gov.lv

67021649

1. 2010.gada 19.maijā stājās spēkā grozījumi Ministru kabineta 2009.gada 22.decembra noteikumos Nr.1533 “Kārtība, kādā piešķir un izmaksā atlīdzību par bērna adopciju”, ar kuriem tika noteikts tiesai pienākums triju darbdienu laikā pēc sprieduma par adopciju stāšanās likumīgā spēkā par to paziņo Valsts sociālās apdrošināšanas aģentūrai. [↑](#footnote-ref-1)